Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 184/12/2202	Galanta, 2.7.2012
EEČ : 2-17-155-2012

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v čase o cca. 03.30 h dňa 11. 02. 2012 v meste XXXXX, na XXXXX, pred podnikom s názvom XXXXX, po slovnom konflikte s osobou XXXXX ho, spoločne s obvineným XXXXX, fyzicky napadli, pričom ho pri ich fyzickom konflikte udierali päsťami a kopali do oblasti celého tela, čím mu spôsobili podľa konečnej lekárskej správy ľahké zranenia s dobou liečenia od 11. 02. 2012 do 21. 02. 2012, ktoré si nevyžiadali žiadne obmedzenia na obvyklom spôsobe života. 

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	Súčasne podľa § 216 ods. 2 Trestného poriadku obvinenému určujem skúšobnú dobu v trvaní 18 (osemnásť) mesiacov.      Počas plynutia skúšobnej doby ukladám obvinenému obmedzenie spočívajúce v  zákaze požívania alkoholických nápojov a iných návykových látok.   
Odôvodnenie:
Uznesením povereného príslušníka Okresného riaditeľstva PZ v Galante, Obvodného oddelenia PZ XXXXX zo dňa 11. 03. 2012 bolo začaté trestné stíhanie a dňa 28. 05. 2012 bolo vznesené obvinenie XXXXX a XXXXX za prečin výtržníctva spolupáchateľstvom podľa §20 k § 364 odsek 1 písm. a) Trestného zákona na tom skutkovom základe, ako je to uvedené vo výrokovej časti tohto uznesenia.
   	
Po preskúmaní spisového materiálu som dospela k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Tr. por., podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlásil, že spáchal skutok a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak  bola činom spôsobená alebo s poškodeným o jej náhrade uzavrel dohodu alebo urobil iné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

V predmetnej veci sa obvinený k spáchaniu skutku v plnom rozsahu priznal                  a výslovne súhlasil s tým, aby prokurátor trestné stíhanie proti nemu podmienečne zastavil. Obvinený je stíhaný za prečin výtržníctva podľa § 364 odsek 1 písm. a) Tr. zák., ktorého horná hranica trestnej sadzby predstavuje tri roky. Okrem vlastného priznania bola obvinenému trestná činnosť preukázaná aj zadováženými listinnými dôkazmi a výsluchom poškodeného. 

Obvinený XXXXX doposiaľ nebol súdom trestaný, bol dvakrát postihnutý pre priestupok oba sa týkali priestupku na úseku cestnej premávky. Z miesta trvalého bydliska nie je bližšie hodnotený. 

Poškodený XXXXX náhradu škody od obvineného nežiadal, pretože podľa jeho vlastného vyjadrenia mu žiadna ani nevznikla.   
	
Súčasne som podľa § 216 ods. 2 Tr. por. stanovila obvinenému skúšobnú dobu v trvaní osemnástich mesiacov, počas plynutia ktorej mu ukladám obmedzenie spočívajúce v zákaze požívania alkoholických nápojov a iných návykových látok. Skúšobná doba začne plynúť od právoplatnosti tohto uznesenia.

Pokiaľ obvinený v priebehu skúšobnej doby povedie riadny život a splní tým podmienky uvedené v § 217 ods. 1 Tr. por., prokurátor rozhodne, že sa osvedčil. Inak  rozhodne, a to aj počas skúšobnej doby, že sa v trestnom stíhaní pokračuje.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka